PTTEP ขาย 2 แหล่งสำรวจปิโตรเลียมบราซิล
PTTEP ลงนามขายเงินลงทุนทั้งหมดใน “PTTEP BL” ซึ่งดำเนินกิจการสำรวจและผลิตปิโตรเลียมแหล่งบราซิล 2 แห่ง “บารารินเนียส์เอพี1-บราซิล บีเอ็ม อีเอส 23” คาดว่าจะแล้วเสร็จภายในปี 65
PTTEP ลงนามขายเงินลงทุนทั้งหมดใน “PTTEP BL” ดำเนินกิจการสำรวจและผลิตปิโตรเลียมแหล่งบราซิล 2 แห่ง “บารารินเนียส์เอพี1-บราซิล บีเอ็ม อีเอส 23”
1 ก.ย. 2565

บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP เปิดเผยว่า ในวันที่ 31 ส.ค.65 บริษัท PTTEP Netherlands Holding Co&amp;ouml;peratie U.A. (PTTEP NH) และบริษัท PTTEP Brazil Investment B.V. (PTTEP BI) ซึ่งเป็นบริษัทย่อยของบริษัทฯ ได้ลงนามในสัญญาซื้อขายเพื่อขายเงินลงทุนทั้งหมดในบริษัท PTTEP Brazil Investments in Oil and Gas Exploration and Production Limitada (PTTEP BL) ซึ่งจดทะเบียนในสหพันธ์สาธารณรัฐบราซิล พร้อมทั้งภาระผูกพันทั้งหมด ให้แก่บริษัท Ubuntu Engenharia e Servi&amp;ccedil;os Ltda.
โดย PTTEP BL ถือสัดส่วนการลงทุนในโครงการบารารินเนียส์เอพี1 ที่ 25% และโครงการบราซิล บีเอ็ม อีเอส 23 ที่ 20% การซื้อขายจะมีผลสมบูรณ์เมื่อบรรลุเงื่อนไขตามที่ระบุไว้ในสัญญาซื้อขาย โดยคาดว่าจะแล้วเสร็จภายในปี 65
ทั้งนี้โครงการบารารินเนียส์เอพี1 และโครงการบราซิล บีเอ็ม อีเอส 23 เป็นโครงการที่อยู่ระหว่างการสำรวจ ตั้งอยู่นอกชายฝั่งของสหพันธ์สาธารณรัฐบราซิล โดยหลังจากการขายเงินลงทุนในครั้งนี้เสร็จสมบูรณ์ จะถือเป็นการยุติบทบาทการดำเนินงานทั้งหมดของบริษัทฯ ในสหพันธ์สาธารณรัฐบราซิล ซึ่งเป็นส่วนหนึ่งของการบริหารจัดการการลงทุน (Portfolio Rationalization) เพื่อให้สอดคล้องกับแผนกลยุทธ์ของบริษัทฯ